 12 መጋቢት 2019 መግለጺ ስእሊ, ወይዘሮ መሰረት ወልደየሱስ ወይዘሮ መሰረት ምስ ሸሞንተ ደቀን ኣብ ዝነብራላ ግዚያዊት መጽለሊት ሰለስተ መራሕቲ ስድራ ተደሪቦም ይነብሩላ ኣብዛ መዓልቲውን እተን ኣደ ደረቕ ረቂቕ ቅጫ ብቡን ኣጥዒመን ኣፈን እናተርከሳ ካብ ሻሸመኔ መተማን ካልእ ከባቢታትን ምስ ዝመጽኡ መኻፍልተን እናውግዓ ኢና ረኺብናየን ዛንታ ጓል 47 ዓመት ወይዘሮ መሰረት ወልደየሱስ መርኣያ ዘሰንብድ ታሪኽ ኣሽሓት ተመዛበልቲ ኢትዮጵያ እዩ ብኣርባዕቲኡ ኩርናዕ እታ ሃገር ዝተፈጠረ ጸገም ርግኣትን ጸጥታን ልዑል ቁጽሪ ተመዛበልቲ ኣስዒቡ እዩ ካብ ዝተፈላለያ ከባቢታት ኢትዮጵያ ግዳያት ብሄር ተኮር ጥቕዓት ኮይኖም ናብ ትግራይ ዝተመዛበሉ ህጹጽ ሓገዝ መግብን መጽለልን ዘድልዮም 84 ሽሕ ተመዛበልቲ ኣለው እዞም ተመዛበልቲ ውጻእ መዓት ግጭት ሞትን ምምዝባልን ዕንወትን ብሄር ተኮር ጥቕዓትንዮም ተመዛበልቲ ኢትዮጵያውያን ኣብ ዘሰክፍ ኩነታት ኣለዉ ካብ ዕግርግር መተማ ዮሃንስ ሃዲሞም ኣብ ገለባት ተዓቚቦም ዝጸንሑ ተጋሩ ገለ ካብዞም ተመዛበልቲ ኣብ ስራሕቲ ኢንቨስትመንት ሕርሻ ሆቴል ንግድን ካልእን ተወፊሮም ዝነበሩ እዮም ናይ ጉልበት ስራሕ ሰሪሖም ዝናበሩ ቖልዓን ሰበይትን ዝሓዙ መራሕቲ ስድራውን ኣለውዎም መናእሰይ ህጻናትን ደቂ ኣንስትዮን ቁጽሮም ዝነዓቕ ኣይኮነን ወይዘሮ መሰረት ወልደእየሱስ ንዝሓለፉ 27 ዓመት ብሕርሻ ኢንቨስትመንት ዝመሓደራሉ ካብ ዝነበራን 8ተ ቖልዑ ወሊደን ካብ ዘባጽሓሉን ወረዳ መተማ ጥሪተን ተዘሚተን ከም ዝወጽኣ ይዛረባ በዓል ቤተይ ሓኪምን ነጋዳይንዩ ነይሩ ኣብ 1980 ካብ ሱዳን ናብ መተማ ምስ ከድና ንፈለማ እዋን ሕርሻ ዝጀመረ ንሱ ነይሩ ዝብላ ወይዘሮ መሰረት 355 ሄክታር ተሓራሳይ መሬት ይውንና ምንባረን ኣጻዊተናና ኣብ 2015 ፖለቲካ ኢትዮጵያ መልክዑ እናቐየረ ምስ መጽአ ግን ግዳይ ዝገብሮም ሰባት ትካላትን ናውትንውን እናፈለየዩ መጺኡ ተሓራሳይ መሬት እዘን ወይዘሮ ድማ ቀዲሙ ናብ ዓይኒ ኣተወ ናይ ብሄር ኣፈላላይ ዝበሃል ስለ ዘይነበረ ምስ ሕብረተሰብ እቲ ከባቢ ኮይንና ደቅና ብጽቡቕ ኢና ነዕቢ ነይርና 2008 ብኣቆጻጽራ ኢትዮጵያ ግን ካልእ ኮይና መጺኣትና ተጋሩ እንትብሃል ከሎ ናብዚዶ ንግመት ኢና? 